
PROOEMIUM. 


semper  vagabundus,  caelum  perpetuo  locum» 
que  mutando,  vitam  tolerare  solet»  Illum 
tamen  necessitas  saepe  in  loca  graviora  mittit ; 
ubi  mala  dirissima,  prioribusque  incognita^ 
mortes  etiam  insolitas,  obeundas  reperit.  At 
Ci  VARIUS  CONCINNAT  ID  AER^  Ut  LUCRETIUS  C0- 
cinit ;  nec  longum  esset,  antequam  vel  impe- 
ritissimae  gentes  notarent  partes  quas  iste  in 

talibus  tragaediis  agere  consuevit.  Sic  Hip¬ 
pocrates,  vetustissimus  auctor,  plurimos  mor¬ 
bos  ad  aerem  retulit  #,  ut  et  ingenia  et  mores 
quorundam  populorum  t.  Febres,  illo  dicente, 
omnes  ab  aere  proveniunt,  conditioque  aeris 
morbosa  his  verbis  definitur.  <c  Quando  vero 
aer  ejusmodi  inquinamentis  plenus  est,  qui¬ 
bus  humana  natura  offenditur,  homines  aegro¬ 
tant.^  Celsus  quoque  fluminum  et  stagno¬ 
rum  Auras  caveri  jubet  t,  quia  pestis  etiam 
his  oriri  soleat ;  atque  Carus  ille  naturae  poeta 
multus,  imo  nimius  est,  de  malis  ab  aere  in¬ 
quinato  oriundis.  Nihilominus,  nuperi  tan¬ 
tum  sunt  qui  hanc  aeris  corruptionem  in  op¬ 
pidis  locisve  hominum  confertis,  male  venti¬ 
latis,  sordidis,  adnotarunt ;  atque  lugubre  ex¬ 
emplum  quod  medicina  vixdum  avita  exhi¬ 
bet,  hanc  observationem,  non  nisi  recentissi¬ 
me  promulgatam  fuisse,  commonstrat.  Re- 
centior  adhuc  cognitio  utilitatis  aeris  puri  in 

j  v 

* 

*  De  Flatu  vnr. 

t  De  aere  aqua  locis. 

sanitate  tuenda ,  morbisque  sanandis  ;  nam  vix 
invenitur  praeceptum  quodvis  apud  antiquos 
huc  spectans.  Hippocrates*  quidem  aeris 
locique  mutationem  in  febribus  laudat,  sed 
potius  quia  causam  febris  in  aere  latere  cre¬ 
deret  quam  quia  praesidium  contra  febrem  in 
aere  ipso  subesse  intelligeret  Inculta  quidem 
IIOAiTElAS  medicinalis  conditio,  per  gentes 
orbis  terrarum  politissimas,  hactenus  demon¬ 
strat,  rem  neque  unquam  vulgatam  esse,  ne¬ 
que  adhuc  multum  extra  medicos  ipsos  dima¬ 
nasse.  Una  Classis  Brittanica  excipienda ; 
pauculaque  forsan  Oppida;  quae  tamen  magis 
venustatis  gratia,  quam  salutis  constructa  vi- 

i ;  n  .  ■  • 

dentur.  Classem  vero  Brittanicam  per  cen¬ 
tum  annos  febris,  scorbutus,  dysenteria  perpe¬ 
tuo  vexabant,  donec  tandem,  aere  puro  bono¬ 
que  multa  cura  per  omnes  cavas  navium  late» 
bras  circulato,  pestes  istae  prorsus  evanue¬ 
runt  ;  hisque  malis  usque  incolumis  viget 
haec  invicta  libertatum  Tutela,  artisque  nostra? 
utilitatis  pernobile  monumentum.  Incipiente 

*  De  Natura  Humana,  275,  XIX, 

gaeculo  decimo  septimo,  omnia  mala  supra 
dicta  ad  vim  resiliendi  aeris  quodammodo 
amissam  *  vel  infirmatam  attribuerunt ;  sen¬ 
tentia  valde  speciosa,  tempore  quo  omnes  hu¬ 
jus  effectus  mechanicos  esse  existimabant. 
Nunc  autem  compertum  habemus,  nullum 
aerem  vel  gas  permanens  hac  vi  privari  posse, 
aut  ab  alio  quovis  gasi  efficacia  resiliendi  om¬ 
nino  discrepare. 

Sub  ejusdem  saeculi  finem  aerem  ex  oxyge- 
nio  et  nitrogenio  constare  inventum  \  inde- 
que,  veluti  magno  quodam  stagno  recluso, 
mille  theoriae  sanitatis  et  morbi  profluxerunt. 
Tunc  omnibus  scilicet  liquebat,  valetudinem 
pro  ratione  praesentis  oxygenii  in  aere  vigere  ; 
minuto  nimirum  hoc, illam  languere, aucto, prae¬ 
ter  modum  naturae  ralionemque  intendi.  Tan¬ 
dem  hercle  didicimus,  certe  didicisse  debemus, 
minus  imaginationis  aut  ratiocinationis  viribus 
confidere :  quando  quidem  omnibus  regioni¬ 
bus,  omnibus  locis,  in  patentissimis  campis 

*  Vide  Halleri  Elem,  Physiol.  tom.  prim.  et  Hales 

Stat.  Ess.  vol»  i. 


ET  EXERCITATIONE.  5 

I 

convallibus  profundissimis ;  in  urbibus  et  thea¬ 
tris  frequentissimis— non  minus  quam  alta  su¬ 
per  montium  cacumina,  vel  illa  demum  subli¬ 
mitate,  qua  scandere  ars  aerostatica  mortalia 
pectora  docuit,  ratio  oxygenii  ad  nitrogenium 
omnino  eadem  existit.  Quae  ratio  quidem  talis 
est,  ut  ex  centum  portionibus  aeris,  septua¬ 
ginta  et  novem  nitrogenii  sint,  viginti  una- 
que  oxygenii.  Hujus  ideo  puritas  ab  aliis  et 
diversis  causis  pendet,  quas  loco  suo  expo¬ 
nere  statuimus. 

Quod  autem  ad  exercitationem  attinet,  haec 
ab  antiquissimis  temporibus  probe  intellecta 
est ;  siquidem  hujus  nomina  et  divisiones  qui¬ 
bus  prisci  homines  utebantur,  tam  sanandi, 
quam  delectandi  gratia,  adhuc  obtinent. 
Moyses,  Homerus,  Hippocrates,  omnis  de¬ 
nique  antiquitas  exercitationes  varias  memo¬ 
riae  tradiderunt ;  neque  aliter  fieri  potuit, 
quum  tertiam  medicinae  partem  veteres  in 
victu  vifcaeque  regimine  ponerent  *.  Confi¬ 
tendum  est  eos  non  pro  portione  studii  quod 

*  Vide  Celsum,  lib.  i. 

exercitationibus  impenderint  profecisse  ;  va¬ 
ria  etiam  argutula,  minuta,  vix  non  absurda 
praecepta  tradidisse  *  ;  sed  nos  bis  mille  an¬ 
norum  experientia  eorum  errores  dedocti  su¬ 
mus;  nec  inhaere  adjecimus  quod  gloriari 
permittat,  vel  ipsos  temere  spernendos  esse, 
vindicet. 

QUID  AER  PURUS  SIT ,  ET  EXERCITATIO . 

Aer  quem  spiramus  quatuor  elementis 
componitur  ; 

I.  Oxygenio  cum  nitrogenio  conjuncto,  vel 

AERE  PROPRIO  ; 

II.  Oxygenio  cum  hydrogenio  conjuncto, 
vel  aqua  ; 

III.  Oxygenio  cum  carbonio  conjuncto, 

vel  ACIDO  CARBONICO  ; 

IV.  Corporibus  adventitiis  :  quse  explorata 
sunt,  vel  inexplorata. 

I.  Jam  supra  posuimus,  rationes  oxygenii 
et  nitrogenii  immutabiles  esse ;  ideoque  qua¬ 
litates  aeris  haud  inde  affici  possunt ;  nisi  ali- 


#  Celsus  passim. 

quis  mirogenium  compositum  variabile  exis¬ 
timans,  salubrem  vel  insalubrem  reddi,  pro 
rata  parte  oxygenii  vel  hydrogenii  ipsum  con¬ 
stituentium,  diceret. 

IL  Similiter  aquam  constantissima  ratione 
componi  nemo  ignorat :  neque  ab  hoc  elemen¬ 
to  aeris  ingenium  mutabitur,  alias  quam  di¬ 
versa  ejus  copia,  qua  frigori  aut  calori  corpo¬ 
ris  abstrahendis  faveat  vel  res  nonnullas  quas 
aer  ipse  sustinere  non  valuisset,  solvendo  re¬ 
tineat.  Vulgus  tamen  hominum,  coelum  mul- 
\ 

ta  aqua  praecipitata  *  onustum,  parum  purum 
fere  reputant ;  quamvis  puritas  certe  nihil 
mera  aqua  turbari  potest :  atque  probabile  est, 
transpectum  turbidum  quem  aeri  talis  aquae 
prgecipitatio  communicare  solet,  hanc  notio¬ 
nem  impuritatis  ex  aqua  primum  excitasse,  li¬ 
cet  omnibus  jam  constet  aerem,  eo  pellucidi- 
us  transparere  quo  plenior  aquae  fuerit,  non 
quidem  praecipitatae.  Ad  partem  totius  ae¬ 
ris  ambientis  Daltonio  ponitur. 

*  Vide  Hutton  on  Rain  in  Edin.  Philosop.  Transact. 
Vol.  I. 

III.  Acidum  carbonicum  non  tantum  re- 
peritur  in  aere  ad  terras  superficiem,  sed  in 
montibus  altissimis,  et  in  aeronautae  volatu  •  : 
a  centesima  ut  dicunt  ad  millesimam  aeris 
partem  constituens.  Non  quo  sic,  naturae 
diversa  sit  proportio,  sed  quo  difficultas  ab  ae¬ 
re  divellendi  acidum  carbonicum  tam  magna 
sit.  Experimentis  constat,  aerem  vel  decima 
acidi  carbonici  parte  inquinatum  flammam  vi- 
tamque  brevi  extinguere.  Ideoque  verisimi¬ 
le  videretur  aeris  insalubritatem  et  impurita¬ 
tem  a  magna  hujus  gasis  copia  per  combustio¬ 
nem,  resque  animatas  evoluta  saepe  pendere. 
Nihilominus  in  cubiculo,  ducentis  hominibus 
frequentissime,  cujus  etiam  fores  fenestraeque 
per  horas  duas  clausae  extitissent,  Daltonius, 
posteaque  Gay  Lusac,  et  Seguin,  non  ampli- 

"*hr- 

us  quam  centesimam  aeris  partem  acidum  esse 
carbonicum  invenerunt.  Hinc  apparet,  illud 
rarissime  generalis  impuritatis  causam  exis- 
tere,  nisi  in  fodinis  fortasse  vel  antris,  unde 
perpetuo  exhalatur,  vel  locis  denique  aliis 

*  Journal  de  Physique,  XI.  vn.  202,  Phil,  Mag. 

-  conclusis,  ac  a  carbonii  ustione,  gase  impletis. 
Salibus  certe  aera  impurum  id  reddit,  et  sa¬ 
lutem  humanam  labefactat. 

IV.  Corpora  adventitia  quae  explorata  fere 
haec  sunt. 


Aura  Electrica, 
Gas  Hydrogenium, 


Oxygenium 

Fuligines. 


Gas  Hydrogenium  Carburatum,  Nubes. 

Ex  his  hydrogenium  carburatum  et  oxyge® 
ilium  non  aere  detecta  sunt  nisi  prope  origi¬ 
nes  unde  extricantur,  nec  unquam  istius  salu¬ 
britatem  generalem  minuere  queunt.  Comes 
Morozzo,  Eiectrometro  Vasalli  u  iis,  (Mern* 
de’l  Acad.  de  Turin.  tom  vi.)  aerem  atmosphe- 
ricum  purum,  electricitatem  Vitream  indicare 
reperit*  Animali  vero  aut  vegetabili  putredi¬ 
ne  corruptum,  Resinosa  imbui.  Respiratio¬ 
nem  denique  in  conclavi  angustiore  electrici¬ 
tatem  aeris,  antea  Vitream ,  in  Resinosam  con¬ 
vertere.  Angliis  quidem  Johannes  Read  idem 
antea  demonstraverat. 

Corpora  inexplorata  sunt,  miasmata  febri¬ 
um  intermittentium  et  remittentium  $  con- 

tagio  febrium  continuarum ;  contagiones  ex¬ 
anthematum,  catarrhi,  pertussis,  paucorum- 
que  aliorum  epidemicorum.  Ab  his  praeci¬ 
pue  puritas  et  salubritas  aeris  corrumpitur. 
Nam  alia  elementa  ut  sigilla  t  i  ai  demonstra¬ 
vimus  has  parum  afficere  valent,  sed  contagio¬ 
nes  ac  miasmata  valetudinem  infirmant,  vitam 
abbreviant,  neque  raro  morbis  dirissimis  mor¬ 
teque  ipsa  afficiunt.  Naturam,  autem,  vel 
chemiam,  horum  vaporum  incognitorum,  pe¬ 
nitus  ignoramus;  nisi  quidem  per  odorem 
quem  ingratum  exhalant,  clarissimus  Mqr- 
ve au  lucis  nonnihil  adeptus  fuerit.  Pannos 
ille  aere  pestifero  inficiebat,  donec  suo  more 
foeterent,  tunc  variis  rebus  admotis,  virtutes, 
earum  aestimabat,  prout  odorem  plus  minus 
devicerant.  Hoc  pacto  Acidum  Aceticum, 
Acidum  Nitricum,  Acidum  Muriaticum,  Aci¬ 
dum  Gxymuriaticum,  contagem  statim  penitus- 
que  delere  invenit,  fbetore  illico  extincto.  Mias¬ 
mata  quoque  olere  dicuntur ;  aereque  graviora 
esse,  plurimae  observationes  demonstrant,  sed 
quum  non  rebus  adhaereant,  neque  fomites 
gignant,  adhuc  minus  explorata  fuerunt 

Omnibus  his  perpensis  aera  igitur  purum  sic 
definiendum  puto. 

Purus  est  aer,  solitis,  nec  incognitis  ele¬ 
mentis  constans,  in  rationibus  haud  mul¬ 
tum  extra  consuetudinem  variantibus ; 
nullo  morbo  populari  vel  advenas  vel  in¬ 
colas  afficere  solitus. 

Mirum  mihi  semper  visum  est,  consuetu» 
dinem  tantum  roborare  corpora,  ut  vel  gra¬ 
vissimarum  regionum  pestiferam  efficaciam 
tandem  impune  perferre  valerent.  Quine- 
tiam  luridis  illis  stagnis  quibus  virus  et  ec  mor¬ 
tifer  aestus”*  omne  naturae  praesidium  vincit; 
ubi  t  pallidi,  graciles,  rugosi,  nani,  genus  hu¬ 
manum  potius  indicare  quam  repraesentare  vi¬ 
dentur;  ibi  nihilominus  consuetudo  obtundit 
acrimoniam,  viresque  qualescunque  sint  ad 
impetum  sustinendum  ministrat.  Causa  ta¬ 
men  hujus  rei  aliunde  petenda  est. 

♦Lucetius,  Lib.  vi 

t  Vide  Jackson  on  Fever:  J.  Home  Praelectiones 
de  Mat.  Med. ;  Gilb,  Blane  on  Walcheren  Fever.  Chir, 
Trans,  nu 

Exercitatio  motus  quivis  corporis  est,  vei 
agitatio  de  industria  facta.  Complures  hujus 
varietates  sunt,  sed  omnes  in  genera  duo  di¬ 
viduntur,  motus  nempe  quos  aeger  nixu  pro¬ 
prio  concitat,  et  motus  ab  externo  concitatos; 
sed  aegro  ipso  rectos  et  temperatos.  Prius  ex- 
eecitati  o propria  vocatur,  posterius  gestatio. 

Quando  corpus  nostrum  tam  infinita  mo¬ 
tuum  musculorum  serie  gaudeat,  has  exercita¬ 
tiones  permultas  esse  oportet,  et  revera  apud 
antiquos  sine  fine  multiplicantur;  nos  vero 
qui  rem  medicam  magis  quam  athleticam  res¬ 
picimus,  paucioribus  longe  contenti  sumus. 
Exercitatio  propria  fere  melior  quo  genera¬ 
lior;  ideoque  Ambulatio  commodissima  omnium 
habetur.  Arma,  cursus,  saltatio,  natatio  et 
similia,  varietates  hujus  vehementiores,  sanis- 
que  aptae  sunt.  Lusus  varii,  cum  et  animum 
grate  recreant,  et  corpus  leniter  commoveant, 
fere  omnibus  conveniunt. 

Gestatio,  similiter,  optima  generalis;  nec 
ulla  species  est  hujus  equitatione  generalior, 
praeterea,  sanguinem  vasis  lentissime  expedit, 

neque  respirationem  laboriosam  efficit,  atque 
animi  attentione  quam  requirit  hunc  non  mi¬ 
nus  quam  corpus  occupare  solet. 

Gestatio,  Currus,  Navis,  lectica,  quoque 
annumerantur  ;  etiam  libraminis  lusorii,  quod 
minime  ineptum  habendum  est.  De  exerci¬ 
tatione  notandum  est  praecepta  ejus  omnia 
neutiquam  perpetua  habenda  :  semperque  ad 
statum  valetudinis,  hominisque  vitam  priorem 
omnino  respicere  debere.  Omnis  enim  ni¬ 
mia  exercitatio  in  fatigationem  desinit,  sta¬ 
tum  nimirum  debilitatis  maxime  fugiendum, 
atque  homo  inexercitatus,  vel  morbo  fractus 
opinione  citius  in  illurn  deiabitur. 


AERIS  PURI  IN  SANOS  EFFECTUS. 

Vix  ulla  pars  materiae  medicae  obscurior  re- 
peritur  quam  haec  est.  Aerem  impurum,  ma¬ 
lum  jampridem  materias  quasdam  incognitas 
continere  docui :  sed  praeter  has,  aer  ipse  stag¬ 
nando  inhabilis,  etiam  morbosus  saepe  reddi¬ 
tur.  Quomodo  vero  situs  solus  materiae,  ut 
apparet,  aegre  corrumpendae,  naturam  et  vires 


14 


DE  AERE 


tam  mire  mutet,  minime  patet ;  sive  longo  con¬ 
tactu  destruat  rerum  quas  circumplectitur 
fabricam  partesque  earum  solvendo,  infectus 
sit :  s  ve  ipse,  partibus  quibusdam  sui  amissis, 
in  virus  aliquod  convertatur.  Clarissimus  co¬ 
mes  Italicus  Morozzo  (in  actis  Turinensibus 
supra  dictis,  vol.  vi.)  fluidum,  aeri  ambienti 
ubique  simile,  fieri  arte  posse  negat,  ex  gasi- 
bus  nitrogenio  et  oxygenio,  ratione  qua  in  at- 
mosphaera  existunt,  compositis.  D.scrimina 
quidem  respiratione  praecipue  monstrantur, 
et  combustione.  Aere  enim  factitio  animalia 
varia  aliud  post  aliud  in  eo  suffocata,  pro  tem¬ 
pore  vivunt,  facem  praeterea  in  eodem  ardere, 
post  animalia  sic  sigillati m  strangulata,  vide¬ 
bis.  At  in  aere  naturali ,  secundum  animal, 
post  primum  necatum  est  introductum,  in¬ 
stanter  extinguitur  ;  neque  aliter  fax  luce  pri¬ 
vari  solet.  Aer  idoneus  vaporem  illum  vene- 

9 

natum,  quem  sanissimi  homines  sed  praecipue 
aegri  a  pulmone  et  cute  exhalant,  aufert  et 
per  auras  dissipat,  donec  tandem  vi  sua  pesti¬ 
fera  demissa  innoxius  fiat.  Corpus  praeterea 

reficit,  recreat,  refrigerat,  vires  saepe  multum 
labefactas  confirmat,  cibi  appetitum  et  con¬ 
coctionem  juvat,  putredini,  vel  ad  putredi¬ 
nem  proclivitati  fortiter  occurrit.  Ex  his  si¬ 
mul  comparatis  colligimus,  aerem, 

1Q  Stimulans  universum  existere  ; 

2°  Roborans  universum  fieri, 

Yi  sua  stimulante  secretiones  et  excretio- 
nes  promovet,  atque  hinc  sedentarii  homines  e 
latebris  in  aerem  bonum  producti,  sudorem, 
liquorem  gastricum,  entericum,  urinam,  libe¬ 
riorem  fere  experiuntur.  Neque  desunt  effec¬ 
tus  hujus  stimulationis  per  consensum  commis 
nicati,  ut  hilaritas  illa  et  alacritas  quibus  gau¬ 
dent  peregrinantes,  siquando  e  denso  et  mor¬ 
boso  coelo  in  purius  emerserint,  satis  clari  de¬ 
monstrant. 

Roborat  idem  aer  manifestissime ;  cu¬ 
jus  rei  exempla  adeo  trita  quotidianaque  ex- 
istunt  ut  citare  supersedeam.  Haud  tamen 
aeque  facili  negotio  modus  quo  hoc  efficit* 
explicatur;  melius  quidem  judico  rem  in¬ 
tactam  relinquere,  quam  crudis  stolidisque 
conjecturis  tempus  frustra  terere.  Nec  nos 

fefellit,  experimenta  laudatissimi  Ellis  *  aci¬ 
dum  carbonicum  a  contactu  omnium  nostri 
corporis  partium  cum  aere,  gigni  docere :  at¬ 
que  mutationem  quandam  chemicam  exinde 
argui ;  sed  donec  sciamus  aliorum  remedio¬ 
rum  modum  operandi,  de  hoc  obscurissimo 
silendum  erit.  Aer  purus  quoque  calore  vel 
humero  conjunctus,  effectus  paulo  diversos 
edere  solet.  Siccus  aer  plerumque  saluberri¬ 
mus  est ;  corpus  enim  maxime  roborat  et  ex¬ 
citat,  exhalationem  per  cutem  promovet,  ap¬ 
petitui  et  concoctioni  favet,  et  respirationi 
fere  accommodatissimus  est.  Nimis  autem 
siccus  multum  nocet,  neque  aliter  ventus  nos¬ 
ter  orientalis,  vel  Italicus  Sirocco  laedere  vide¬ 
tur.  Nam  respirationem  nimis  ciendo  totum 
hominem  infirmat,  atque  sic  variis  malis  pro¬ 
clivem  dat. 

Humidus  aer  contra  fere  insalubris  (pag.  8.) 
habetur;  sed  asthmatici,  aliique  pulmone  labo¬ 
rantes,  hunc  nonnunquam  utilissimum  experti 
sunt.  In  Africa,  in  omnibus  quidem  inter  tro- 


*  On  Respiration,  voL  ii. 

picos  phgis,  aer  humidus  et  pluviosus  dirissi® 
marum  pestium  praenuncius  existit :  testis  sit 
infelix  ille  Park,  et  socii,  utpote  notissimi 
Verum  est  principium  lethale  quoddam  simul 
in  aere  existere  posse ;  sed  similes  apud  nos 
effectus  cautos  vetant  novam  causam  fingere. 
Frigus  et  calor  iterum  hos  aeris  effectus  mul¬ 
tum  variant,  sed  potius  in  modo  sibi  proprio, 
quam  ut  novialiquid,  descriptione  egens,  pro¬ 
ducerent. 

EXERCITATIONIS  IN  CORPORE  SANO 

EFFECTUS \ 

i 

Exercitatio  plurimis,  diversisque  modis, 
prodesse  videtur  ;  sed  omnes  in  corpori  robur 
conciliandum  resolvi  possunt  Imprimis  ex¬ 
ercitatio  ut  remedium  astringens  t  nonnihil 
valet,  firmatis  scilicet  atque  densatis  partibus 
musculosis,  unde  hae  auctum  vigorem  adi¬ 
piscuntur. 

Magis  vero  proficit  robore  illo  quod  omnes 
musculi,  justa,  crebra,  et  modica  exercitatione 

*  Park*s  last  Journal, 
t  Gregorii  Conspect.  37 4° 

acquirant:  et  auxilio  quod  sanguinis  motui 
et  quotquot  ex  eo  pendent  functionibus  im¬ 
pertit;  stimulo  etiam  saluberrimo  quem  cere¬ 
bro  et  nervis  et  musculis  dat.  Cibi  appeti¬ 
tum  porro  auget;  concoctionem  juvat,  nutri¬ 
mento  corporis  auxiliatur  ;  liberam  per  cutem 
exhalationem  promovet,  omnes  secretiones  et 
excretiones  expedit,  animum  ipsum  compes¬ 
cit,  exhilarat,  roborat.  Ratio  palam  est  cur 
dum  istis  corporis  muneribus  vel  singulis  aut 
pluribus  simul  junctis  opitulatur,  reliquos  si¬ 
mul  juvet,  totumque  ideo  corpus  roboret.  Om¬ 
nes  quoque  partes  musculosae  vigorem  quem 
aliquas  earum  sibimet  nactae  sunt, quodammodo 
participant.  Conditiones  et  animi  et  corporis 
sic  inductae  sibi  invicem  mutuo  favent,  nec  in¬ 
juria  hilaritas  remedium  egregium  roborans 
habetur.  Sed  de  Exercitationibus  speciatim 
agere  visum  est; 

A.  Exercitatio  propria.  Ambulatio  quae 
corpus  nostrum,  propriis  musculorum  viribus, 
a  loco  in  locum  transfert,  eandem  harum  ex- 

ertionem  requirit  ac  si  corpus  alienum  ejus¬ 
dem  ponderis  movendum  esset.  Nisus  igitur 
ad  id  necessarius,  vehemens  est ;  atque  quoni¬ 
am  ambulator  alternatim  centrum  gravitatis 
ponderis  sui  in  dextram  sinistramque  coxam 
rejicit,  omnes  musculi  qui  aequilibrium  cor¬ 
poris  conservant,  id  est  omnes  fere  Trunci  et 
membrorum,  in  actum  vocantur.  Musculi 
autem  dum  contrahuntur  sanguinis  motum 
per  vasa  expediunt,  ideoque  praecipuum  sti¬ 
mulantium  effectum,  actionem  vasorum  auc¬ 
tam  certissime  inducunt.  Hinc  congestio 
sanguinis  illa  in  pulmonibus  facilius  percepta 
quam  explicata,  anhelationem,  palpitationem, 
suffocationem,  anginam  pectoris,  aliaque,  in¬ 
ducens. 

Arma,  maxime  ludus  gladiatorius,  corpus 
modo  haud  absimili  exercet:  sed  vehemens 
animi  et  oculi  attentio  huic  necessaria,  ne  diu 
continuatur  imbecillis,  prohibet. 

Cursus  vehemens,  ambulatio  nequaquam 
habendus:  currens  enim  aliquis  et  saltu  quo¬ 
dam  corpus  terra  sustollit  et  nisu  permagno 

utitur,  glottide  interirn  clausa.  Hinc  spiritus 
maxime  anhelus,  laboriosus  ;  hinc  etiam  peri¬ 
culum  non  mediocre  vel  sanissimis,  qui  pul¬ 
mone  angustiore  instructi  sunt. 

Lucta  bene  sanis  convenit,  robustis,  forti¬ 
oribus  :  saltatio  omnibus,  si  modica  sit.  Na¬ 
tatio  omnes  partes  modice  exercet  et  roborat ; 
et  in  Balneo  idoneo  praeclara  species  reputan¬ 
da  est;  nam  sola  vis  exercita  non  major  est 
quam  quae  corpus  perliquidas  aquas  promove¬ 
re  opus  est;  gravitate  aquae  ipsius  pondus  ho¬ 
minis  sustinente.  Sed  in  frigido  et  aspero 
mari,  vel  fluminis  gurgite,  Fatigatio  insignis 
inducitur;  et  effectus,  si  qui  boni  adsint,  fri¬ 
gori  potius  quam  Exercitationi  attribui  de¬ 
bent.  Sub  miti  Italiae  ccelo  natationes  arte  fac* 
tae  voluptates  sanorum  haud  minus  quam  re¬ 
media  aegrotantium  ministrabant*. 

B.  Gestatio.  Equitandi  usus  nonnullos  su¬ 
pra  posuimus  ;  ac  in  curru  Gestatio  non  differt 
nisi  quod  multo  lenior  sit,  et  diutius  continu- 
*  Celsus.  Suet.  De  Tiberio.  Tacit.  ibidem. 

ari  potest,  omni  utut  maligno  coelo,  etiam 
longo  itinere  nihil  obstante.  Navigatio  spe¬ 
cies  Gestationis  levissima,  et  imbecillissimis 
accommodata  est.  Etiam  longius,  morisque 
paucioribus  continuari  potest,  et  aere  mariti» 
1110  quem  pulmonibus  offert,  quodammodo 
auxiliatur. 

Libramen  modis  perquam  diversis  adhibe¬ 
tur  ;  sed  forma  minus  culpanda  scabellum  ha¬ 
bet,  tenue  longum,  resiliens;  duobus  fulcris 
sic  sustentum,  ut  media  pars  diversae  longitu¬ 
dinis,  diversam  quoque  resiliendi  vim  possi¬ 
deat, 

DE  EORUNDEM  VIRTUTIBUS  IN 
MORBIS  SANANDIS. 

Debilitas,  quomodocunque  inducta,  robo¬ 
rante  quadam  et  restaurante  vi  indiget  ut  de 
integro  renovetur,  quod  fere  fit  concoctionem 
promovendo,  sanguinisve  motum  augendo: 
vel  etiam  solidas  partes  ipsas  exercendo.  Ex 
medicamentis  vero  roborantibus,  Aer  quem 

dicimus  purus  et  Exercitatio  longe  optima 
sunt,  quoniam  et  omnibus  his  modis  agant,  et 
continuari  et  augeri  possunt  pro  re  nata,  ne¬ 
que  ullum  prae  aliis  corporis  membrum  fati¬ 
gent  vel  lacessent. 

In  pyrexiarum  perplurimis  usurpantur,  prae¬ 
cipue  in  febribus.  Hippocrates,  ut  supra 
dictum,  febrem  vel  febris  causam  cum  spiritu 
inhalari  reputans,  inspirationes  quam  minimas, 
aerisque  mutationem  locorumque  praecepit ; 
et  nunc  inter  omnes  constat,  id  utilissime  fie¬ 
ri.  Aer  frigidus  et  purus  est  regiminis  ho¬ 
dierni  refrigeratorii,  quo  quidem  nos  veteribus 
longe  praecellimus  :  quamvis  “  Maximum  et 
■perftatum Conclave"'  Celsi,  ostenderet  eos  id  non 
prorsus  ignorasse.  Nuper  aliqui  insigne  com¬ 
modum  perceperunt,  a  mera  febrientis  trans¬ 
latione  ex  alio  in  alium  locum  etiam  ejusdem 
conclavis:  multo  magis  tamen  quando  ex  alio 
in  aliud  valetudinarium  transfertur,  vel  itinere 
etiam  haud  mediocri  fungi  compulsus  est. 
Causas  certe  in  obscuro  sunt.  Aid  eas  com¬ 
mentarios  Doctoris  R.  Jackson  de  hac  re. 

Exercitatio*  plenior  aegro  jam  convalescenti 
jubenda;  perinde  ac  in  aliis  morbis  solet. 

Phlegmasee  robur  corporis  minutum  fere 
desiderant,  nonnullae  tamen,  observationes 
aliquas,  tam  de  aere,  tam  de  Exercitati¬ 
one,  desiderant.  Cynanche  Trachealis  morbido 
quodam  aeris  habitu  concitari  dicitur  :  ideo- 
que  aerem  loci  morbosi  vitare  oportebit,  pu¬ 
riorem  quidem  petere.  Sic  pueri  qui  mari¬ 
tima,  humilia  et  humidaloca  incolunt,  ad  edi¬ 
tiora  aereque  benigniori  praedita  migrare  de¬ 
bent;  quo  tempore  hoc  malum  ibi  per  popu¬ 
lum  grassari  videtur.  Hujus  varietas,  Cy¬ 
nanche  Laryngea  dicta,  aere  purissimo,  mol¬ 
lissimo,  semper  eget,  neque  desunt  exempla, 
quibus  Oxygenium  Azotio  rite  dilutum  atque 
sic  inhalatum,  praesidio  fuit  *  ;  Pneumonia 
aerem  calidum  et  humidum  requirit.  In  He¬ 
patitide  Chronica ,  ubi  omnes  ventriculi  functio¬ 
nes  fractae,  corporisque  alimentum  aegre  com¬ 
parant  ;  ubi  vires  paulatim  imminuuntur  et 
carnes  per  universum  corpus  tabescunt:  tum 

*  Videsis  Med.  Chir.  Trans.  Vol.  VI. 

Aer  purus,  Exercitatio,  et  lusus  magnam  cura¬ 
tionis  partem  constituunt.  Hunc  quidem  ad 
modum  quotidie  peregrinatores  ab  Oriente  ad¬ 
venientes  sanescere  videmus;  sive  jecinoris 
corruptio  absorptione  remota  sit,  sive  suppu¬ 
ratione.  Rheumatismus  Chronicus  Exercitatio¬ 
nem  lenem  sed  diuturnam  amat :  cui  quidem 
prsestantissimo  remedio,  nihil  utilius  conjun¬ 
gi  potest  quam  aer  salubris  et  liber. 

In  Podagrae  accessibus  inimica  sunt;  sed 
his  amotis,  corpus  roborant,  mobilitatem  mi¬ 
nuunt,  vasorum  plenitudinem  auferunt,  neque 
raro  malum  hoc  molestissimum  omnino  vice¬ 
runt. 

Exanthemata,  ut  Variola ,  Pestis ,  bono  et 
frigido  aere  multum  leniuntur.  Rubeola  vero 
aerem  calidum  saltem  non  frigidum  requirit. 
Erysipelas  Contagiosum ,  valetudinaria  impura 
modo  parum  cognito  afficiens,  aeris  purissimi 
et  frigidissimi  circuitu  fugari  solet. 

HjEmorrhagee,  postquam  sanguinis  proflu¬ 
vium  cessaverit,  victu  et  curatione  refrigeran¬ 
te  fere  indigent ;  ut  Plenitudo  et  Proclivitas 

vel  conatas  Haemorrhagicus  tollantur.  Omnes 
exinanitiones  vehementiores  ut  sanguinis  mis¬ 
sio,  purgationes,  cautione  maxima  egent  ne 
consuetudo  vasa  vacuandi,  proclivitatem  ad 
plenitudinem,  ut  fieri  solet,  inducat.  Ideo- 
que  Exercitatio  quando  leniter  et  aeque  secre¬ 
tiones  omnes  promoveat,  cum  aere  puro  et 
sicco  qui  sudorem  invisibilem  provocat,  opti¬ 
me  huic  consilio  accommodantur. 

Ex  Profluviis,  Dysenteria  jam  longa  facta, 
purum  et  integrum  ruris  aerem  valde  requi¬ 
rit. 

Neurosium  Comata ,  post  excitatio  pauxillo 
subsederit,  sic  ut  redire  minime  proclivis  sit, 
haec  duo  remedia  enixe  requirunt,  modo  ad 
partis  alicujus  munus  redintegrandum,  modo 
ad  totius  corporis  vires  jam  fractas  sustinen¬ 
das.  Aer  certe  tunc  non  minus  utilis  quam 
Exercitatio  ;  neuter  quidem  tuto  negiigetur. 
In  Apoplexia  Suffocata  Culleni,  vel  Asphyxia , 
aer  purus  semper  quam  primum  adhiberi  de¬ 
bet,  quandoquidem  stimulus  Pulmoni  natu¬ 
ralis  sit,  et  noxia  effluvia  diluendo  effectum 

eorum  venenatum  extenuat.  Exercitatio  quo¬ 
que  et  frictio  membrorum  nihil  nocet,  ali¬ 
quando  multum  prodest.  Idem  de  Syncope 
verum  est,  neque  operae  pretium  esse,  credi¬ 
derim,  talibus  diutius  immorari.  Dyspepsia 
imprimis  eadem  remedia  desiderat,  raro  qui¬ 
dem  aliis  auxiliis  opus  esset  si  horum  exhibi¬ 
tio  satis  tempestiva  fuerit.  Mirum  in  modum 
effectus  removent  ingratos  crapulae  vel  crudi¬ 
tatis  qua  homines  misere  laborant ;  et  robo¬ 
rando  totum  corpus,  inde  per  consensum,  ut 
supra  diximus,  ventriculum  in  prestinam  va¬ 
letudinem  restituunt.  Hypochondriasis  et  Chio - 
rosis  his  solis  remediis  etiam  sanabiles  ;  per 
itinera  protracta  et  grata,  navigationes,  et 
equitationes  tractandae  erunt  quoniam  haec 
cum  varietate  quadam  animum  quoque  delec¬ 
tant. 

Asthma  perinde  ac  alice  suffocationes  aerem 
purum,  necnon  exercitationem,  mediocrem 
enixe  postulat;  ita  quidem  ipso  accessu  aeger 
fenestram,  ostium  vel  aliam  aperturam,  quae¬ 
rere  cogitur,  ne  prorsus  stranguletur.  Fue- 

runfc  tamen  Asthmatici  qui  aere  crasso  et  hu- 
niiclo  liberius  respirarent,  nec  aerem  purio¬ 
rem  impune  ferre  valerent. 

Pertussi  puerulos  laborantes,  quibus  mar¬ 
cor,  vomitus,  et  anorexia  supervenerunt,  ges¬ 
tationes,  loci  aerisque  mutatio  subinde  et 
maxime  adjuvat.  Ratio  hujus  rei  satis  ob¬ 
scura  sed,  plurimis  experimentis  conhrmata 

V 

videtur. 

Ex  malis  hactenus  descriptis  quaedam  dolen¬ 
tia  sunt  alia  pertinacia  vel  minacissima  :  Ve¬ 
saniae  autem  quamvis  his  incommodis  omni¬ 
bus  haud  raro  immunes,  miserable,  nihilomi¬ 
nus,  et  foedum  humanae  imbecillitatis  specta¬ 
culum  praestant.  Apud  nostrates  indies  glis¬ 
cere  hoc  detestabile  malum  plurimis  creditur; 
atque  Senatus  Britannicus  quum  nuper  con¬ 
suisset  in  Furentium  conditionem  inquiren¬ 
dum  esse,  plurima  et  utilissima  de  morbo  et 
curatione  in  lucem  protraxit.  Multa  tamen 
obscura  relinquuntur:  et  inter  haec  manet 
quaestio,  annon  Exercitatio  insanis  utilis  exis- 
tat;  ut  olim  et  diu  putabatur.  De  maniacis 

nihil  confirmarem*  sed  in  leni  et  moesta  me¬ 
lancholia,  ubi  mens  unam  rem  perpetuo  stoli» 
deque  amplexa,  morbum  non  augere  non  po¬ 
test,  aliisque  obstare  remediis  ;  tum  exercita¬ 
tio,  mentem  ab  errore  gratissimo  revocando, 
utilissima  erit.  Ea  genera  aptiora  sunt  quas 
animum  recreant  et  attrahunt;  ideoque  omnis 
labor  gravior  (quippe  qui  odium  et  taedium 
excitet)  sedulo  vitari  debet,  ut  et  omnes  lu¬ 
sus  vel  Exercitationes  quidquam  contentionis 
cum  aliis  habentes. 

Polysarcia  cum  exinanitiones  plerumque 
male  terat,  abstinentia  et  exercitatione  sola 
fere  debellenda  est ;  utraque  tamen  modica, 
ne  vires,  prius  labefactae,  omnino  sub  his  suc¬ 
cumbant. 

Oppidanorum  pueri  Rachitide^  morbo  quo 
ossium  compagines  solvi  videntur,  saepissime 
laborant.  Mala  nutrice,  pravo  victu,  corrup¬ 
to  aere,  effcetis  parentibus  provenit,  atque 
remedia  his  omnibus  malis  saepe  erunt,  Rus 
abeundo  ;  ubi  aerem  bonum  et  salubrem,  exer¬ 
citationes  liberas,  nec  unquam  cohibitas  mi- 

sello  captare  liceat.  Alius  quidem  morbus 
non  est  quo  horum  auxiliorum  virtus  clarius 
eniteat.  Scrofulosi  iisdem  vel  recta  vel  oblique 
(ut  diceret  Bonus  Boerhaavius)  utuntur;  at¬ 
que  his,  non  sali  parum  actuoso  fontium  me¬ 
dicinalium,  infinita  fere  aqua  diluto,  valetudi¬ 
nem  reducem  medici  peritissimi  tribuerunt. 
Eadem  sententia  corroborata  videtur  a  mag¬ 
no  et  simillimo  commodo  quod  haec  remedia 
tam  saepe  dicta  recta  et  per  se  exhibita  con¬ 
ferunt. 

Syphilis  dum  Hydrargyro  credebatur,  saepe 
in  ulcera'  dirissima  abiit,  quae  metallum  sic 
non  sanavit  ut  etiam  irritaverit.  Remedium 
fuit  rus  abire ;  lacte  vesci ;  liberaliter  aquam 
qua  ligna  sudatoria  fuissent  decocta,  sorbere ; 
et  prae  omnibus  aere  puro  Ruris,  Exercita¬ 
tione  modica  gaudere.  Nunc  vero,  quando 
morbus  levibus  remediis  sanatur,  #  Hydrar¬ 
gyro  longe  exulante ;  quando  quies  in  positu 
supino  requiritur,  nec  lecto  egredi  permitti¬ 
tur,  haec  auxilia  vix  advocari  possunt.  Sed 

•  Consulas  Edin.  Med,  and  Surg.  Journ.  J an.  1818. 

dies  doceat ;  neque  quidquam  obscuri  brevi 
hic  subesse  auguror. 

Scorbutum  nonnulli  neque  mediocres  viri, 
ad  aerem  impurum  solum  retulerunt ;  certe 
inter  causas  praecipuas  haberi  debet.  Ideo- 
que  purus  et  salubris  mediterraneus  aer  Seor- 
buto  optime  ac  certissime  medetur :  quin  et 

praecavet  ne  morbus,  alioquin  accessurus,  su¬ 
perveniat.  Hinc  usus  ventilationis  aliarum- 
que  cautelarum. 

Amenorrhoeae  hujus  duae  varietates,  a  diver¬ 
sissimis  causis  oriuntur;  attamen  semper  in 
hoc  congruunt  ut  aere  et  exercitatione  mul¬ 
tum  commodi  si  non  sanitatem  accipiunt. 


FINIS. 


